Itkuhälyttimen tarve riippuu täysin perheen omista tarpeista. Jos lapsi nukkuu hyvin rattaissa ulkona, on itkuhälytin helppo tapa seurata, koska lapsi herää. Kotona taas hyvä kameralla varustettu itkuhälytin on oiva tapa seurata esimerkiksi taaperon ja vähän isomman lapsen unta, nukahtamista tai yöllisiä touhuja. Kuitenkin voisi ajatella, että kun lapsi osaa reippaasti omasta huoneesta tulla vanhempien huoneeseen pyytämään apua, on itkuhälyttimen käyttö jo melko turhaa.